CELEX: 22020D0083
Language: hr
Date: 2018-03-23 00:00:00
Title: Odluka Zajedničkog odbora EGP-a br. 66/2018 od 23. ožujka 2018. o izmjeni Priloga XIII. (Promet) Sporazumu o EGP-u [2020/83]

30.1.2020   
               
               
                  HR
               
               
                  Službeni list Europske unije
               
               
                  L 26/64
               
            
         ODLUKA ZAJEDNIČKOG ODBORA EGP-A
         br. 66/2018
         od 23. ožujka 2018.
         o izmjeni Priloga XIII. (Promet) Sporazumu o EGP-u [2020/83]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba Komisije (EU) 2017/334 оd 27. veljače 2017. o ispravku bugarske, estonske, nizozemske i njemačke jezične inačice Uredbe (EU) br. 1321/2014 o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (1) treba se uključiti u Sporazum o EGP-u.
                  
               
                     (2)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            U točki 66.q (Uredba Komisije (EU) br. 1321/2014) u Prilogu XIII. Sporazumu o EGP-u dodaje se sljedeća alineja:
            
                        „—
                     
                     
                        
                           32017 R 0334: Uredbom Komisije (EU) 2017/334 od 27. veljače 2017. (SL L 50, 28.2.2017., str. 13.).”
                     
                  
         
            Članak 2.
            Vjerodostojni su tekstovi Uredbe (EU) 2017/334 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 24. ožujka 2018. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 23. ožujka 2018.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 50, 28.2.2017., str. 13.
         
            (*1)  Ustavni zahtjevi nisu navedeni.